CELEX: 32016R0777
Language: hr
Date: 2016-04-29 00:00:00
Title: Uredba Vijeća (EU) 2016/777 od 29. travnja 2016. o raspodjeli ribolovnih mogućnosti u skladu s Protokolom o provedbi uz Sporazum o partnerstvu u održivom ribarstvu između Europske unije i Vlade Cookovih Otoka

20.5.2016   
            
            
               HR
            
            
               Službeni list Europske unije
            
            
               L 131/39
            
         UREDBA VIJEĆA (EU) 2016/777
   od 29. travnja 2016.
   o raspodjeli ribolovnih mogućnosti u skladu s Protokolom o provedbi uz Sporazum o partnerstvu u održivom ribarstvu između Europske unije i Vlade Cookovih Otoka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Unija i Vlada Cookovih Otoka 21. listopada 2015. parafirali su Sporazum o partnerstvu u održivom ribarstvu („Sporazum”) i Protokol o provedbi uz navedeni Sporazum („Protokol”), kojima se plovilima Unije odobravaju ribolovne mogućnosti u vodama nad kojima Cookovi Otoci imaju suverena prava ili jurisdikciju u pogledu ribarstva.
            
         
               (2)
            
            
               Vijeće je 29. travnja 2016. donijelo Odluku (EU) 2016/776 (1) o potpisivanju i privremenoj primjeni Sporazuma o partnerstvu i Protokola uz navedeni sporazum.
            
         
               (3)
            
            
               Trebalo bi utvrditi način raspodjele ribolovnih mogućnosti među državama članicama u razdoblju privremene primjene Protokola i tijekom cijelog njegova trajanja.
            
         
               (4)
            
            
               U skladu s člankom 10. stavkom 1. Uredbe Vijeća (EZ) br. 1006/2008 (2), ako se pokaže da ribolovne mogućnosti dodijeljene Uniji na temelju Protokola nisu u potpunosti iskorištene, Komisija o tome treba obavijestiti predmetne države članice. Izostanak odgovora u roku koji utvrđuje Vijeće trebao bi se smatrati potvrdom da plovila predmetne države članice ne iskorištavaju u potpunosti svoje ribolovne mogućnosti u određenom razdoblju.
            
         
               (5)
            
            
               Člankom 12. Protokola predviđena je privremena primjena Protokola od dana njegova potpisivanja. Ova bi se Uredba stoga trebala primjenjivati od dana potpisivanja Protokola,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene u Protokolu o provedbi Sporazuma o partnerstvu u održivom ribarstvu između Europske unije i Vlade Cookovih Otoka raspoređuju se među državama članicama kako slijedi:
   
                
            
            
               tunolovci plivaričari:
               
                           Španjolska:
                        
                        
                           3 plovila
                        
                     
                           Francuska:
                        
                        
                           1 plovilo
                        
                     
         2.   Uredba (EZ) br. 1006/2008 primjenjuje se ne dovodeći u pitanje Sporazum.
   3.   Ako zahtjevima za izdavanje odobrenja za ribolov država članica iz stavka 1. nisu iscrpljene ribolovne mogućnosti utvrđene Protokolom, Komisija razmatra zahtjeve za izdavanje odobrenja za ribolov bilo koje druge države članice u skladu s člankom 10. Uredbe (EZ) br. 1006/2008.
   4.   Rok u kojem države članice trebaju potvrditi da ne iskorištavaju u potpunosti ribolovne mogućnosti koje su im dodijeljene u okviru Protokola, kako je predviđeno člankom 10. stavkom 1. Uredbe (EZ) br. 1006/2008, iznosi 10 radnih dana od datuma kada Komisija zatraži takvu potvrdu.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od dana potpisivanja Protokola.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2016.
      
         
            Za Vijeće
         
         
            Predsjednik
         
         A.G. KOENDERS
      
   
   
      (1)  Odluka Vijeća (EU) 2016/776 od 29. travnja 2016. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Vlade Cookovih Otoka i Protokola o provedbi uz navedeni sporazum (vidjeti stranicu 1. ovoga Službenog lista).
   
      (2)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).